জন সিনা
জন ফিলিক্স অ্যন্থনিও সিনা (জন্ম ২৩ এপ্রিল ১৯৭৭) একজন মার্কিন পেশাদার কুস্তিগির, র‍্যাপার, অভিনেতা। তিনি ২০০১ থেকে ডাব্লিউ ডাব্লিউ ই-এর সাথে চুক্তিবদ্ধ। কিন্তু ২০১৮ এর পর থেকে স্বল্প সময়ের জন্য উপস্থিত থাকেন। তিনি রেকর্ড ১৬ বারের ডাব্লিউডাব্লিউই ওয়ার্ল্ড চ্যাম্পিয়ন। তাকে সর্বকালের অন্যতম সেরা পেশাদার কুস্তিগীর হিসেবে গণ্য করা হয়। জন সিনা অনেক জনসেবামূলক কাজের সাথে জড়িত এর মধ্যে উল্লেখযোগ্য হলো মেইক-আ-উইশ ফাউন্ডেশনের সাথে তার সম্পৃক্ততা। তিনি মেইক-আ-উইশে ইতিহাসের সবচেয়ে বেশি ইচ্ছা পূরণ করেছেন। এছাড়াও জন সিনা ০৫ বারের ডাব্লিউ ডাব্লিউ ই ইউনাইটেড স্টেটস চ্যাম্পিয়ন ০৪ বারের ডাব্লিউডাব্লিউই র ট্যাগ টিম চ্যাম্পিয়নশিপ ১৩ বারের ডাব্লিউ ডাব্লিউ ই চ্যাম্পিয়ন ও ৩ বারের ওয়ার্ল্ড হেভিওয়েট চ্যাম্পিয়ন, ২০১২ মানি ইন দ্য ব্যাংক, রয়্যাল রাম্বল (২০০৮), (২০১৩) জয়ী।